ตามหัวข้อเลยค่ะ วันนี้ตอนลุกจากเตียงมีประจำเดือนไหล นึกว่าเป็นลิ่มเลือดตามปกติ แต่พอดูดีๆ เป็นเหมือนเนื้อหมูสับ เป็นชิ้นเล็กๆ พยายามหาดูว่าใช่เนื้อเยื่อผนังบุมดลูกหรือเปล่า ก็ไม่คล้าย เนื้อจะเป็นสีเนื้อเลยค่ะ ค่อนข้างเยอะ แต่ไม่เจ็บท้อง ตอนนี้กินบาจิตเวช กับยาฆ่าเชื้อ เพราะตอนนี้เป็นนิ่วในถุงน้ำดีอักเสบ รอผ่าอยู่ค่ะ
สวัสดีค่ะ Pampam,หากในช่วงก่อนหน้านั้นไม่นาน ได้เคยมีเพศสัมพันธ์ หรือมีอาการขาดประจำเดือน ก็ควรตรวจหาการตั้งครรภ์ดูก่อนเป็นอันดับแรกค่ะ หากตรวจพบ เลือดที่ออกมาพร้อมกับชิ้นเนื้อ ก็อาจเป็นอาการของการแท้งได้ค่ะ ซึ่งก็ควรรีบไปพบสูติ-นรีแพทย์โดยเร็วแต่หากไม่ได้มีเพศสัมพันธ์มาก่อน ชิ้นเนื้อที่ออกมา ก็น่าจะเป็นเนื้อเยื่อของเยื่อบุโพรงมดลูกได้ค่ะ ซึ่งหากประจำเดือนมาปกติดี คือมีปริมาณไม่มากเกินไป ไม่ได้มานานเกิน 7 วัน ไม่ได้มีปวดท้องน้อยต่อเนื่อง (หลังจากที่ประจำเดือนหมดไปแล้ว) ก็ไม่ได้ถือว่าผิดปกติอะไรค่ะ แต่หากมีอาการผิดปกติ เช่น ประจำเดือนมาปริมาณมากเกินไป มานานหลายวัน มีปวดท้องน้อยมาก แสดงว่าอาจมีโรคของมดลูกอยู่ เช่น มดลูกอักเสบ มะเร็งเยื่อบุโพรงมดลูก มะเร็งปากมดลูก เป็นต้น ซึ่งในกรณีนี้ ก็ควรไปพบสูติ-นรีแพทย์เพื่อตรวจรักษาค่ะสำหรับยารักษาโรคจิตเวชและยาฆ่าเชื้อที่ทานรักษาโรคถุงน้ำน้ำดีอักเสบอยู่นั้น ไม่น่าเป็นสาเหตุของการมีเศษชิ้นเนื้อออกมาจากช่องคลอดแต่อย่างใดค่ะ